Қарағандылық студенттер әлем чемпионы атағына таласады
DATE: 20:26, 13 Қазан 2023 | GMT +5
TITLE: Қарағандылық студенттер әлем чемпионы атағына таласады
URL: https://kaz.inform.kz/news/karagandilik-studentter-alem-chempioni-atagina-talasadi-6b185d/
META: DATE: 20:26, 13 Қазан 2023 | GMT +5
TOTAL WORDS: 160
AUTHOR(S):
TEXT: ENACTUS WORLD CUP – әлемнің 33 елінен қатысатын студенттердің, кәсіпкерлердің, академиялық және бизнес көшбасшыларының халықаралық платформасы Enactus-тың кәсіпкерлік қызмет арқылы әлеуметтік прогреске қалай ықпал ететінін көрсету үшін біріктіретін іс-шара. Студенттердің жобасы БҰҰ тұрақты дамуының 17 мақсатына қол жеткізуге бағытталған. Презентацияларды Халықаралық бизнес көшбасшыларының тобы бағалайды. Фото: ЖҚ «Enactus Kazakhstan». Қазақстандық студенттер пластикті қайта өңдеудің инновациялық әдісін тауып және пайдаланылған паллеттерден ыңғайлы жиһаз жасап, әлеуметтік бизнес құрды. Сондай-ақ мүмкіндігі шектеулі жандар өндірістік циклдің басты қатысушылары болған. Кәсіпкерлік көшбасшылықты таңыта отырып, студенттер тұрақты өмірге жол салды. «ENACTUS World Cup 2023 Студенттік кәсіпкерліктің әлемдік кубогы – Қазақстанның дарынды жастары мен әлеуметтік жауапты бизнес үшін бірегей мүмкіндік», - деді философия ғылымдарының докторы, ENACTUS Kazakhstan президенті Альбина Меирбекқызы. ENACTUS – әлемнің 33 елінен 1800 университет қатысатын бизнес, инновация және практикалық дағдыларды оқытудың халықаралық бағдарламасы. Жыл сайын Қазақстанның 19 өңірінен 2 500-нан астам студент пен оқушы 100-ден астам жобаны іске қосу арқылы халықтың әлеуметтік осал топтары үшін 1 000 жұмыс орнын құрады. Фото: ЖҚ «Enactus Kazakhstan»
